Herakles püüdis hobused kinni, kuid käskis Abderist nendega edasi tegelda. Ise kõndis ta ees minema, oskamata hinnata  hobuste jõudu ja metsikust. Enne, kui ta suutis appi rutata, ründasid hobused Abderist ja trampisid ta surnuks, seejärel aga alustasid jälle ümbruskonna külade hävitamist. Heraklesel tuli kõike otsast alustada ja alles suurte pingutuste hinnaga õnnestus tal hobused jälle kinni püüda. Niisiis algas esimene tegu osalise ebaõnnestumisega, nagu seda juhtub sageli kogenematute ja ägedaloomuliste püüdlejatega. Niisugune on see lugu: lühike, dramaatiline ja mehine. Mida võib öelda märgi kohta, kus kõik see toimus?